62022CO0335_INF
Unionin tuomioistuimen määräys (kymmenes jaosto) 19.7.2023 –A (Arvopaperien markkinoille saattamisesta kannettava vero)
(asia C-335/22) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Direktiivi 2008/7/EY – 5 artiklan 2 kohdan b alakohta – Pääoman hankintaa koskevat välilliset verot – Joukkovelkakirjojen ja yritystodistusten markkinoille saattamista koskevista palveluista kannettava leimavero
1.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Liiketoimet, joista ei suoriteta välillisiä veroja – Siirtokelpoisten arvopapereiden liikkeeseen laskeminen ja vaihdantaan saattaminen – Käsite – Siirtokelpoisten arvopapereiden markkinoille saattamista koskevat palvelut, jotka ovat erottamaton osa pääoman hankintaa koskevaa kokonaistointa – Kuuluu soveltamisalaan
(Neuvoston direktiivin 2008/7 5 artiklan 2 kohdan b alakohta)
(ks. 25 ja 26 kohta)
2.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Liiketoimet, joista ei suoriteta välillisiä veroja – Siirtokelpoisten arvopaperien markkinoille saattamista koskevia palveluita suorittavien pankkilaitosten saamasta korvauksesta kannettava leimavero – Ei voida hyväksyä – Arvopapereita liikkeeseen laskevan yhtiön pakollinen turvautuminen kolmannen palveluihin – Vaikutuksettomuus
(Neuvoston direktiivin 2008/7 5 artiklan 2 kohdan b alakohta)
(ks. 28 ja 29 kohta sekä tuomiolauselma)
Ratkaisu
Pääoman hankinnasta suoritettavista välillisistä veroista 12.2.2008 annetun direktiivin 2008/7/EY 5 artiklan 2 kohdan b alakohtaa
on tulkittava siten, että
se on esteenä kansalliselle säännöstölle, jonka mukaan leimaveroa kannetaan korvauksesta, jonka pääomayhtiö maksaa pankkilaitokselle, jolle se on antanut tehtäväksi joukkovelkakirjojen ja yritystodistusten kaltaisten liikkeeseen laskettujen uusien siirtokelpoisten arvopaperien markkinoille saattamisen, ja asia on näin riippumatta siitä, ovatko kyseessä olevat arvopaperit liikkeeseen laskevat yritykset lain mukaan velvollisia turvautumaan kolmannen palveluihin vai ovatko ne vapaasta tahdostaan valinneet turvautua niihin.
(
1
)	EUVL C 326, 29.8.2022